CELEX: 62016CN0449
Language: el
Date: 2016-08-11 00:00:00
Title: Υπόθεση C-449/16: Αίτηση προδικαστικής αποφάσεως την οποία υπέβαλε το Corte d’appello di Genova (Ιταλία) στις 11 Αυγούστου 2016 — Kerly Del Rosario Martinez Silva κατά Istituto nazionale della previdenza sociale (INPS), Comune di Genova

7.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 410/8
            
         Αίτηση προδικαστικής αποφάσεως την οποία υπέβαλε το Corte d’appello di Genova (Ιταλία) στις 11 Αυγούστου 2016 — Kerly Del Rosario Martinez Silva κατά Istituto nazionale della previdenza sociale (INPS), Comune di Genova
   (Υπόθεση C-449/16)
   (2016/C 410/08)
   Γλώσσα διαδικασίας: η ιταλική
   
      Αιτούν δικαστήριο
   
   Corte d’appello di Genova
   
      Διάδικοι στην υπόθεση της κύριας δίκης
   
   
      Εκκαλούσα: Kerly Del Rosario Martinez Silva
   
      Εφεσίβλητοι: Istituto Nazionale della Previdenza Sociale (INPS), Comune di Genova
   
      Προδικαστικά ερωτήματα
   
   
               1)
            
            
               Εμπίπτει στην κατ’ άρθρο 3, παράγραφος 1, στοιχείο ι', του κανονισμού (ΕΚ) 883/2004 (1) έννοια της οικογενειακής παροχής παροχή όπως η προβλεπόμενη από το άρθρο 65 του νόμου 448/1998, με την ονομασία «επίδομα για πυρηνικές οικογένειες με τουλάχιστον τρία ανήλικα τέκνα»;
            
         
               2)
            
            
               Σε περίπτωση καταφατικής απαντήσεως, αντιβαίνει στην κατοχυρούμενη από το άρθρο 12, παράγραφος 1, στοιχείο ε', της οδηγίας 2011/98/ΕΕ (2) αρχή της ίσης μεταχειρίσεως κανονιστική ρύθμιση, όπως η ιταλική, βάσει της οποίας εργαζόμενος υπήκοος τρίτης χώρας κάτοχος «ενιαίας άδειας εργασίας» (διάρκειας άνω των έξι μηνών) δεν δικαιούται το προαναφερθέν «επίδομα για πυρηνικές οικογένειες με τουλάχιστον τρία ανήλικα τέκνα», καίτοι συνοικεί με τρία ή περισσότερα ανήλικα τέκνα και έχει εισόδημα χαμηλότερο του προβλεπόμενου από τον νόμο ορίου;
            
         
      (1)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για το συντονισμό των συστημάτων κοινωνικής ασφάλειας (ΕΕ L 166, σ. 1).
   
      (2)  Οδηγία 2011/98/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ενιαία διαδικασία υποβολής αίτησης για τη χορήγηση στους υπηκόους τρίτων χωρών ενιαίας άδειας διαμονής και εργασίας στην επικράτεια κράτους μέλους και σχετικά με κοινό σύνολο δικαιωμάτων για τους εργαζομένους από τρίτες χώρες που διαμένουν νομίμως σε κράτος μέλος (ΕΕ L 343, σ. 1).